Diari Oficial de la Generalitat Valenciana


Sumari del DOGV 5101, del 27-09-2005 (2005/10249)

RESOLUCIÓ de 20 de setembre de 2005, per la qual es corregixen errors de la Resolució de 22 d'agost de 2005, del director general de Recursos Humans de la Conselleria de Sanitat de la Generalitat Valenciana, per la qual es convoca un concurs per a la provisió de diverses direccions de servici i de secció assistencials en hospitals dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5101

Data del DOGV
:   27-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10991


Data del document
:   20-09-2005

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu
    * administració regional
    * metge

RESOLUCIÓ de 20 de setembre de 2005, per la qual es corregixen errors de la Resolució de 22 d'agost de 2005, del director general de Recursos Humans de la Conselleria de Sanitat de la Generalitat Valenciana, per la qual es convoca un concurs per a la provisió de diverses direccions de servici i de secció assistencials en hospitals dependents de la Conselleria de Sanitat. [2005/X10602]
  
S'ha advertit un error material en la base 2.2 b ?Titulació corresponent- de la Resolució de 22 d'agost del 2005, del director general de Recursos Humans de la Conselleria de Sanitat, de la Generalitat Valenciana, per la qual es convoca concurs per a la provisió de diverses direccions de servici i de secció assistencials, en hospitals dependents de la Conselleria de Sanitat (DOGV núm. 5.095, de 19 de setembre de 2005). L'error es referix només a la plaça convocada de cap de Servici d'Anàlisis Clíniques de l'Hospital Clínic Universitari de València, i consistix en l'omissió de les titulacions exigides per a poder participar en el concurs. Es publica novament la base 2.2 b de l'esmentada convocatòria que afecta únicament la plaça d'Anàlisis Clíniques:
  
2. Requisits exigits
  
b) Posseir la titulació corresponent.
  
Trobar-se en possessió del títol de llicenciat o doctor en Medicina i Cirurgia i posseir el corresponent títol de metge especialista expedit pel Ministeri d'Educació i Ciència.
  
Els aspirants que opten a la plaça amb l'especialitat d'Anàlisis Clíniques han de posseir qualsevol dels títols següents:
  
Títol de llicenciat o doctor en Medicina i Cirurgia i posseir el corresponent títol de metge especialista expedit pel Ministeri d'Educació i Ciència.
  
Títol de llicenciat o doctor en Farmàcia i posseir el corresponent títol de farmacèutic especialista expedit pel Ministeri d'Educació i Ciència.
  
Títol de llicenciat o doctor en Ciències Químiques i acreditar la formació en l'especialitat de què es tracte per mitjà de diploma expedit per la corresponent escola d'especialització o formació completa com a químic intern resident, realitzats en centres acreditats o reconeguts amb la superació prèvia de la prova nacional selectiva establida en les disposicions vigents.
  
Títol de llicenciat o doctor en Ciències Biològiques i acreditar la seua formació en l'especialitat de què es tracte per mitjà de diploma expedit per la corresponent escola d'especialització o formació completa com a biòleg intern resident, realitzats en centres acreditats o reconeguts amb la superació prèvia de la prova nacional selectiva establida en les disposicions vigents.
  
La present correcció inicia novament el termini de presentació d'instàncies únicament per al concurs de la plaça de cap de Servici d'Anàlisis Clíniques de l'Hospital Clínic Universitari de València, que serà d'un mes a comptar de l'endemà de la publicació en el DOGV.